gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 5369, del 18-10-2006 (2006/11571)

Adjudicació expedient: 815/2006. Arrendament de pavellons prefabricats, transport, instal·lació i muntatge per a la ubicació provisional del Centre de Salut de Sax.
--------------------------------------------------------------------------------------------------------------------------------------------------------------------

### Dades del document

Número de DOGV
:   5369

Data del DOGV
:   18-10-2006

Secció del DOGV
:   V. ALTRES ANUNCIS - C) ADJUDICACIÓ DE CONTRACTES ADMINISTRATIUS

Número del document
:   2006/11717


Data del document
:   02-10-2006

Organisme emissor
:   Conselleria de Sanitat

Tipus de document
:   Resolució

Descriptors 

:   * contracte de subministraments
    * adjudicació de contracte administratiu

Adjudicació expedient: 815/2006. Arrendament de pavellons prefabricats, transport, instal·lació i muntatge per a la ubicació provisional del Centre de Salut de Sax. [2006/11705]  
1. Entitat adjudicadora  
a) Organisme: Generalitat Valenciana. Agència Valenciana de Salut.  
b) Dependència que tramita l'expedient: Direcció General de Recursos Econòmics. carrer Misser Mascó, 31, 46560 . València. Telèfon 47 599 40 49, fax 96 386 66 07.  
c) Número d'expedient: 815/2006.  
2. Objecte del contracte  
a) Tipus de contracte: contracte de subministraments.   
b) Descripció de l'objecte: arrendament de pavellons prefabricats, transport, instal·lació i muntatge per a la ubicació provisional del Centre de Salut de Sax.  
c) Lots: .-  
3. Tramitació, procediment i forma d'adjudicació  
a) Tramitació: ordinària.  
b) Procediment: negociat.  
c) Forma: sense publicitat.  
4. Pressupost base de licitació  
Import total: dos-cents cinquanta-cinc mil tres-cents euros i trenta-vuit cèntims (255.300,38 euros).  
5. Adjudicació  
a) Data: 25 de setembre de 2006.  
b) Contractista: Algeco Construcciones Modulares, SA.  
c) Nacionalitat: espanyola.  
d) Import d'adjudicació: dos-cents cinquanta-cinc mil tres-cents euros i trenta-vuit cèntims (255.300,38 euros).  
València, 2 d'octubre de 2006.. El director general de Recursos Econòmics (Decret 25/2005, de 4 de febrer, DOGV núm. 4.941): Eloy Jiménez Cantos.
Diari Oficial de la Generalitat Valenciana


Sumari del DOGV 5302, del 13-07-2006 (2006/7582)

Expedient número 251/2006. Arrendament i servici de manteniment integral de les centrals d'esterilització i tèxtil.
-------------------------------------------------------------------------------------------------------------------

### Dades del document

Número de DOGV
:   5302

Data del DOGV
:   13-07-2006

Secció del DOGV
:   V. ALTRES ANUNCIS - C) ADJUDICACIÓ DE CONTRACTES ADMINISTRATIUS

Número del document
:   2006/7582


Data del document
:   20-06-2006

Organisme emissor
:   Conselleria de Sanitat

Tipus de document
:   Resolució

Anàlisi jurídica

 Descriptors 

:   * adjudicació de contracte administratiu
    * contracte de subministraments

Expedient número 251/2006. Arrendament i servici de manteniment integral de les centrals d'esterilització i tèxtil. [2006/M7582]  
1. Entitat adjudicadora  
a) Organisme: Generalitat Valenciana. Agència Valenciana de Salut.  
b) Dependència que tramita l'expedient: Departament de Salut 07. València . La Fe. Avinguda de Campanar, 21, 46713 València. Telèfon 33 524 98 87, fax 96 197 32 72.  
c) Número d' expedient: 251/2006.  
2. Objecte del contracte  
a) Tipus de contracte: contracte de subministraments.  
b) Descripció de l'objecte: arrendament i servici de manteniment integral de les centrals d'esterilització i tèxtil.  
c) Lots:   
d) Butlletí o diari oficial i data de publicació de l'anunci de licitació: Diari Oficial de la Generalitat número 5.199, de 15 de febrer de 2006, Boletín Oficial del Estado número 37, de 13 de febrer de 2006, i Diario Oficial de la Unión Europea número S-29, d'11 de febrer de 2006.  
3. Tramitació, procediment i forma d'adjudicació  
a) Tramitació: anticipada.  
b) Procediment: obert.  
c) Forma: concurs públic.  
4. Pressupost base de licitació  
Import total: tres milions cent cinquanta mil euros (3.150.000 €).  
5. Adjudicació  
a) Data: 5 de juny de 2006.  
b) Contractista: BM3 Obras y Servicios, SA.  
c) Nacionalitat: espanyola.  
d) Import d'adjudicació: dos milions vuit-cents seixanta-dos mil quatre-cents cinc euros (2.862.405 €).  
València, 20 de juny de 2006.. El director general de Recursos Econòmics (Decret 25/2005, de 4 de febrer, DOGV núm. 4.941): Eloy Jiménez Cantos.
Diari Oficial de la Generalitat Valenciana


Sumari del DOGV 5274, del 06-06-2006 (2006/6079)

Notificació a Dolores Cortes Utrera de la sentència dictada en les actuacions del juí de separació contenciosa número 75/2004.
------------------------------------------------------------------------------------------------------------------------------

### Dades del document

Número de DOGV
:   5274

Data del DOGV
:   06-06-2006

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2006/6079


Organisme emissor
:   Jutjat de Primera Instància Número 24 de València

Tipus de document
:   Edicte

Notificació a Dolores Cortes Utrera de la sentència dictada en les actuacions del juí de separació contenciosa número 75/2004. [2006/Q6079]  
Procediment: assumpte civil 75/2004  
Juí: separació contenciosa 75/2004  
Part demandant: Dolores Cortes Utrera  
Part demandada: Juan Heredia Heredia  
En el juí a què es fa referència s'ha dictat sentència, en data 27 de febrer de 2006, la part dispositiva de la qual diu així:  
«Decisió  
Que amb l'estimació parcial de la demanda de separació matrimonial instada per la representació de Dolores Cortes Utrera contra Juan Heredia Heredia, i, així mateix, amb l'estimació parcial de la demanda de separació matrimonial instada per Juan Heredia Heredia contra Dolores Cortes Utrera, declare la separació d'ambdós cònjuges amb tots els efectes legals i en especial els següents:  
1. S'atribuïx a Dolores Cortes el ús i gaudi del domicili situat a València, carrer de José Maestre, número 12, 1r, 1a, i de l'aixovar domèstic que hi conté, i a Juan Heredia Heredia el ús i gaudi i l'aixovar que hi ha a la plaça de Múrcia, número 2, porta 1, de València, fins que es decidisca una altra cosa en el plet liquidador de la societat de guanys que regix en el matrimoni.  
2. Es desestima la petició de pensió compensatòria que Dolores Cortes sol·licita a càrrec de Juan Heredia.  
Cada part pagarà les costes processals causades a la seua instància i les comunes a mitges.  
Manera d'impugnació: mitjançant un recurs d'apel·lació davant l'Audiència Provincial de València (article 455 de la Llei d'Enjudiciament Civil).  
El recurs es prepararà a través d'un escrit presentat en este jutjat en el termini de cinc dies hàbils, comptadors des del sendemà de la notificació, limitat a citar la resolució apel·lada, manifestant la voluntat de recórrer, amb expressió dels pronunciaments que impugna (article 457.2 de la Llei d'Enjudiciament Civil).  
Esta és la sentència, que pronuncie, mane i firme».  
Atés el desconeixement de l'actual domicili o residència de la part demandant, Dolores Cortes Utrera, mitjançant la provisió de 9 de març de 2006, el jutge, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha acordat la publicació del present edicte al tauler d'anuncis del jutjat i en el Diari Oficial de la Generalitat per a portar a efecte la diligència de notificació de la sentència.  
València, 9 de març de 2006.. El secretari judicial: Ángel Olmeda Buendía.
Diari Oficial de la Generalitat Valenciana


Sumari del DOGV 5268, del 29-05-2006 (2006/6362)

DECRET 71/2006, de 26 de maig, del Consell, pel qual es modifica la plantilla del personal al servici de l'Acadèmia Valenciana de la Llengua.
---------------------------------------------------------------------------------------------------------------------------------------------

### Dades del document

Número de DOGV
:   5268

Data del DOGV
:   29-05-2006

Secció del DOGV
:   II. AUTORITATS I PERSONAL - A) PLANTILLES ORGÀNIQUES I RELACIONS DE LLOCS DE TREBALL

Número del document
:   2006/6362


Data del document
:   26-05-2006

Organisme emissor
:   Acadèmia Valenciana de la Llengua

Tipus de document
:   Decret

Anàlisi jurídica

 Descriptors 

:   * administració regional
    * qualificació del personal
    * institució pública
    * concurs administratiu

DECRET 71/2006, de 26 de maig, del Consell, pel qual es modifica la plantilla del personal al servici de l'Acadèmia Valenciana de la Llengua. [2006/X6362]  
La Llei 7/1998, de 16 de setembre, de la Generalitat, de Creació de l'Acadèmia Valenciana de la Llengua, en l'article 16.2.i), atribuïx al Consell la competència per a l'aprovació, a proposta del Ple d'aquella, de la plantilla del personal al servici de la institució, i la seua estructura orgànica, competència arreplegada, alhora, en l'apartat m) de l'article 27 del Reglament de l'Acadèmia, aprovat pel Consell mitjançant el Decret 158/2002, de 17 de setembre.  
Mitjançant el Decret 1/2002, de 8 de gener, el Consell va aprovar la plantilla del personal al servici de l'Acadèmia Valenciana de la Llengua, la qual cosa va possibilitar la posada en marxa de la institució, atenent, en un moment inicial, les necessitats pròpies per a dur a terme les tasques administratives i de gestió que requerix una institució pública. Posteriorment i mitjançant el Decret 69/2003, de 3 de juny, el Consell va aprovar la modificació i ampliació de la plantilla del personal de l'Acadèmia.  
La culminació del procés d'institucionalització de l'Acadèmia Valenciana de la Llengua amb l'aprovació de la reforma de l'Estatut d'Autonomia de la Comunitat Valenciana, que ara s'incorpora a l'Estatut en els seus articles 6, 20 i 41, així com les necessitats de modificació en la composició de la plantilla de l'AVL posades de manifest amb els primers anys de funcionament d'esta institució, han portat l'Acadèmia Valenciana de la Llengua a proposar al Consell, en virtut de l'acord plenari de 28 d'abril del 2006, una modificació de la plantilla de la dita institució.  
Per això, després del compliment dels tràmits necessaris, i amb la deliberació prèvia del Consell, en la reunió del dia 26 de maig de 2006,  
DECRETE  
Article únic  
Aprovar la modificació de la plantilla del personal al servici de l'Acadèmia Valenciana de la Llengua en els termes que figuren en l'annex d'este decret.  
DISPOSICIÓ FINAL  
El present decret tindrà efectes des del mateix dia de la publicació en el Diari Oficial de la Generalitat.  
València, 26 de maig de 2006  
El president de la Generalitat,  
FRANCISCO CAMPS ORTIZ
Diari Oficial de la Generalitat Valenciana


Sumari del DOGV 5308, del 21-07-2006 (2006/8290)

Informació pública del projecte de reparcel·lació de la unitat d'execució número III, sòl urbanitzable, amb ordenació detallada, ús residencial, del Pla General d'Ordenació Urbana vigent.
-------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5308

Data del DOGV
:   21-07-2006

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2006/8290


Organisme emissor
:   Ajuntament de la Pobla Llarga

Tipus de document
:   Anunci

Informació pública del projecte de reparcel·lació de la unitat d'execució número III, sòl urbanitzable, amb ordenació detallada, ús residencial, del Pla General d'Ordenació Urbana vigent. [2006/8290]  
L'alcalde-president, mitjançant decret de data 19 de juny de 2006, ha acordat sotmetre a informació pública la documentació consistent en el projecte de reparcel·lació de la unitat d'execució número III, sòl urbanitzable, amb ordenació detallada, ús residencial, del Pla General d'Ordenació Urbana vigent.  
En aplicació del que estableix l'article 177 de la Llei 16/2005, de 30 de desembre, de la Llei Urbanística Valenciana i 416.2 del Decret 67/2006, de 12 de maig, del Consell, pel qual s'aprova el Reglament d'Ordenació i Gestió Territorial i Urbanística, se sotmet el projecte de reparcel·lació esmentat a informació pública per un termini d'un mes, comptat a partir de la publicació del present edicte en el Diari Oficial de la Generalitat, previ el compliment del que disposa l'article 166.1 del text legal esmentat.  
Durant el termini es podran consultar a les oficines de l'ajuntament, en horari d'atenció al públic, les actuacions derivades de la documentació esmentada, així com presentar davant l'ajuntament les al·legacions que s'estimen oportunes.  
La Pobla Llarga, 19 de juny de 2006.. L'alcalde-president: Rafael Soler Vert.
Diari Oficial de la Generalitat Valenciana


Sumari del DOGV 5370, del 19-10-2006 (2006/11892)

Concurs número E06/29. Assistència tècnica per a la direcció de les obres d'infraestructura per a la modificació de rasant i cobriment de via en el tram urbà de Benimàmet (València).
--------------------------------------------------------------------------------------------------------------------------------------------------------------------------------------

### Dades del document

Número de DOGV
:   5370

Data del DOGV
:   19-10-2006

Secció del DOGV
:   V. ALTRES ANUNCIS - B) LICITACIÓ DE CONTRACTES ADMINISTRATIUS

Número del document
:   2006/11957


Data del document
:   26-09-2006

Organisme emissor
:   Ens Gestor de la Xarxa de Transport i de Ports de la Generalitat

Tipus de document
:   Concurs

Anàlisi jurídica

 Descriptors 

:   * obres públiques
    * indústria de la construcció
    * contracte de serveis

Concurs número E06/29. Assistència tècnica per a la direcció de les obres d'infraestructura per a la modificació de rasant i cobriment de via en el tram urbà de Benimàmet (València). [2006/M11331]  
Tramitació, procediment i forma d'adjudicació   
Tramitació: ordinària.  
Procediment: obert.  
Forma d'adjudicació: concurs.  
Import de licitació: 1.108.154,67 euros (IVA inclòs).  
Tipus: consultoria i assistència tècnica.  
Duració: veure plec de condicions.  
Fiança provisional: 22.163,09 euros.  
Informació: el plec de clàusules administratives particulars i la resta de documentació, podran ser examinats pels empreses interessades, de 09.00 a 14.00 hores, els dies laborables, en la seu social de FGV .Contractació., situada a la partida de Xirivelleta, s/n, 46009 València. Telèfon 24 914 44 32. Fax 96 397 64 65, correu-e: quesada\_pfd@bvi.kv  
Proposicions i documentació: les proposicions dels licitadors, segons establix el corresponent plec de clàusules administratives particulars, constaran de dos sobres:  
A. Documentació administrativa per a la qualificació prèvia.  
B. Documentació tecnicoeconòmica.  
Els sobres s'hauran de presentar tancats i firmats, i a la coberta s'haurà de fer constar el respectiu contingut, el títol de l'expedient a la licitació del qual es concorre, el número de l'expedient i el nom del licitador. Les ofertes s'hauran de formular, així mateix, segons el model previst en el citat plec.  
Lloc i termini de recepció: els sobres amb la documentació i la proposició econòmica es presentaran en el domicili social de GTP, situada a la partida de Xirivelleta, s/n, València, fins a les 14.00 hores dia 16 de novembre de 2006.  
Lloc i data d'obertura de pliques: l'acte públic d'obertura de les proposicions admeses tindrà lloc a la seu de GTP, a les 12.00 hores del dia 28 de novembre de 2006.  
Les despeses de publicació d'este anunci i totes aquelles que origine el concurs seran a càrrec de l'adjudicatari.  
València, 26 de setembre de 2006.. El director general: Antonio Carbonell Pastor.
Diari Oficial de la Generalitat Valenciana


Sumari del DOGV 5402, del 05-12-2006 (2006/13021)

Notificació per comapareixença a Mimoun Cohen.
----------------------------------------------

### Dades del document

Número de DOGV
:   5402

Data del DOGV
:   05-12-2006

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2006/13235


Organisme emissor
:   Conselleria d'Economia, Hisenda i Ocupació

Tipus de document
:   Anunci

Notificació per comapareixença a Mimoun Cohen. [2006/13415]  
S'ignora el lloc de notificació de Mimoun Cohen, l'últim domicili conegut de la qual era urbanització Torre Florida, C.J. Manrique, 30, de Torrevieja, i en virtut del que disposa l'article 59.4 de la Llei 30/1992 de 26 novembre, de Règim Comú de les Administracions Públiques i del Procediment Administratiu Comú, modificada per la Llei 4/1999, de 13 de gener, per mitjà del present anunci se li notifica la provisió dictada per esta Secretaria Territorial en data 1 de setembre de 2006, el text íntegre de la qual és el següent:  
.Vistos els escrits de la Unitat de Policia Autonòmica de dates 09.06.2006 i 14.07.2006, pels quals s'informa que l'establiment denominat Los Artistas, situat al c/Apolo, 89, de Torrevieja, inscrit en el Registre d'Establiments Autoritzats per a la Instal·lació de Màquines Recreatives i d'Atzar, amb el número V33935408 no existix, ja que el local que ocupava ha sigut annexionat a un altres establiment denominat Mesón Don Pancho, situat al c/Apolo, 93, de Torrevieja.  
Examinat el Registre d'Establiments mencionats es desprén que amb data 08.11.1990 es va efectuar la inscripció de l'establiment denominat actualment Mesón Don Pancho, núm. J283340338, del qual és titular l'empresa Grupo Magani de Hostelería, SL, amb CIF Z85227959, i amb data 02.02.2000 es va inscriure l'establiment denominat Los Artistas, amb el núm. R377874989, a nom de Mimoun Cohen, NIE K0966638V.  
En conseqüència, amb esta data, s'acorda:  
1. La iniciació d'expedient de cancel·lació de la inscripció núm. D555796774, que correspon a l'establiment que ja no existix, per la falta de manteniment dels pressupòsits que li van servir de base, causa recollida en l'últim paràgraf de l'article 35.1 del Decret 155/1998, de 29 de setembre, del Govern Valencià, pel qual s'aprova el Reglament de Màquines Recreatives i d'Atzar (DOGV 15.10.1998), en la redacció que en fa el Decret 192/2001, de 18 de desembre (DOGV 21.12.2001).  
Que es notifique als interessats, a fi que es puguen al·legar i presentar els documents que estimen oportuns al seu dret, en el termini de deu dies hàbils, comptats a partir de la notificació del present escrit, d'acord amb el que disposa l'article 79 de la Llei 30/92 de 26 novembre, de Règim Comú de les Administracions Públiques i del Procediment Administratiu Comú, modificada per la Llei 4/1999, de 13 de gener..  
Alacant, 27 d'octubre de 2006. La secretària territorial: Julia Méndez Méndez  
Conselleria d'Economia. Hisenda i Ocupació
Diari Oficial de la Generalitat Valenciana


Sumari del DOGV 5386, del 13-11-2006 (2006/12596)

Notificació a Bob de Clerq. Expedient número 208/06 SAN.
--------------------------------------------------------

### Dades del document

Número de DOGV
:   5386

Data del DOGV
:   13-11-2006

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2006/12874


Organisme emissor
:   Conselleria de Territori i Habitatge

Tipus de document
:   Anunci

Notificació a Bob de Clerq. Expedient número 208/06 SAN. [2006/F12519]  
De conformitat amb el que disposen els articles 59.5 i 61 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener, es fa pública la notificació en extracte de l'acte dictat en l'expedient sancionador que s'indica, instruït per la Conselleria de Territori i Habitatge a la persona o entitat denunciada que a continuació s'allista, ja que s'ha intentat la notificació en l'últim domicili conegut, però aquesta no s'ha pogut practicar.  
Expedient número: 208/06 SAN  
Interessat: Bob de Clerq  
Últim domicili conegut: Urb. P. Marino. C/ Ítaca, bloc 13, 1-b 03549-Torrevieja (Alacant)   
Assumpte: acord d'iniciació que dicta el director territorial de Territori i Habitatge d'Alacant el 27 de juliol del 2006.  
El corresponent expedient es troba en l'Àrea de la Inspecció del Territori de la Conselleria de Territori i Habitatge, carrer Francesc Cubells, 7, 46907 València, on haurà de comparéixer per a conéixer el contingut íntegre de l'acte en el termini de 10 dies hàbils, comptadors des de l'endemà de la publicació del present edicte en el Diari Oficial de la Generalitat Valenciana.  
S'informa la persona interessada del dret que l'assisteix d'aportar les al·legacions que estime convenients en la seua defensa, o, si és el cas, a interposar recurs, tot això dins del termini legalment establit. Transcorregut aquest sense haver fet ús d'aquest dret, es dictaran les resolucions oportunes.  
València, 19 d'octubre de 2006.. El subsecretari: Ramón Doménech Doménech.
Diari Oficial de la Generalitat Valenciana


Sumari del DOGV 5286, del 22-06-2006 (2006/6267)

Notificació de la resolució dels expedients núm. 272/06 a Obras RIU-RAU, SL, i altres.
--------------------------------------------------------------------------------------

### Dades del document

Número de DOGV
:   5286

Data del DOGV
:   22-06-2006

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2006/6267


Organisme emissor
:   Conselleria d'Economia, Hisenda i Ocupació

Tipus de document
:   Anunci

Notificació de la resolució dels expedients núm. 272/06 a Obras RIU-RAU, SL, i altres. [2006/6267]  
Per la present es notifica a les empreses que a continuació es detallen, a les quals la Inspecció Provincial de Treball practicà actes d'infracció, que esta Direcció Territorial d'Ocupació i Treball ha dictat resolucions administratives en els expedients sancionadors que també es detallen, resolucions que no es van poder notificar per haver desaparegut, traslladat a un altre domicili o altres causes anàlogues.  
Les empreses interessades podran comparèixer en esta Direcció Territorial d'Ocupació i Treball (Secció de Sancions), situada a València, av. del Baró de Càrcer, 36-3, per al coneixement del text íntegre de les resolucions i perquè hi conste el dit coneixement, tot això d'acord amb el que disposen els articles 59.4 i 61 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la nova redacció que en fa la Llei 4/1999, de 14 de gener, de modificació de la Llei 30/1992.  
Així mateix, les empreses interessades podran interposar recurs d'alçada en el termini d'un mes, a partir de la publicació del present edicte, davant del director general de Treball i Seguretat Laboral, d'acord amb l'article 114 i següents del text legal mencionat, i a estos efectes podran examinar en el termini indicat els expedients que es troben en esta direcció territorial.  
València, 9 de maig de 2005.. El cap del Servici de Treball i Seguretat Laboral: José Cataluña Albert